钦定古今图书集成/明伦汇编/氏族典/第161卷 > 韩川
## 钦定古今图书集成/明伦汇编/氏族典/第161卷 > 韩川

按《宋史韩川传》：“川字元伯，陕人，进士上第，历开封府
推官。元祐初，用刘挚荐，为监察御史，极论市易之害，
迁殿中侍御史。张舜民论西夏事，乞停封册，朝廷以
为开边隙，罢其御史。梁焘等为舜民争之，川谓舜民
之言实不可行。焘等去，川亦改太常少卿，不拜，加集
贤校理，知颍州。还为侍御史、枢密都承旨，进中书舍”
人、吏、礼二部侍郎。以龙图阁待制复守颍，徙虢州。与
孙升同受责，由坊州、郢州贬屯田员外郎、分司，岷州
团练副使，道州安置。徽宗立，得故官，知青、襄二州，卒。